**Prasības Sociālās aprūpes centra apmeklētājiem**

Olaines novada pašvaldības aģentūras “Olaines sociālais dienests” sociālās aprūpes centrā sociālās aprūpes un sociālās rehabilitācijas pakalpojumi tiek sniegti augsta riska grupās esošām personām, tādām kā veciem ļaudīm un personām ar funkcionāliem traucējumiem. Epidemioloģiskajai situācijai valstī turpinot pasliktināties, lai mazinātu, aizsargātu un novērstu šo personu, personāla un apmeklētāju veselības apdraudējumu, Olaines novada pašvaldība pieņēma lēmumu ieviest ierobežojumus apmeklētāju pieņemšanas kārtībā Olaines novada p/a “Olaines Sociālais dienests” Sociālās aprūpes centrā (23.08.2021. Olaines novada pašvaldības rīkojums Nr. ONP/1.28./21/21-DPR “Par apmeklētāju pieņemšanas kārtību Olaines novada pašvaldības aģentūras “Olaines sociālais dienests” sociālajā aprūpes centrā”).

**No 2021. gada 1.septembra klātienē ir pieļaujama tikai tādu apmeklētāju bez saslimšanas pazīmēm** **pieņemšana, kas atbilst vismaz vienam no šādiem kritērijiem:**

1. personas, kurām ir  sadarbspējīgs pārslimošanas sertifikāts, kas apliecina, ka persona ir pārslimojusi Covid-19 infekciju, vai sadarbspējīgs vakcinācijas sertifikāts, kas apliecina, ka persona ir vakcinēta pret Covid-19 infekciju,
2. personas, kurām kopš laboratoriski apstiprinātas SARS-CoV-2 inficēšanās epizodes,  nosakot SARS-CoV-2 vīrusa RNS, nav pagājušas vairāk kā 180 dienas un pēc  Eiropas Zāļu aģentūras vai līdzvērtīgu regulatoru reģistrētas vai Pasaules Veselības organizācijas atzītas vienas vakcīnas devas saņemšanas ir pagājušas četrpadsmit dienas.

Lai nodrošinātu epidemioloģiskās drošības pasākumu ievērošanu, klientu apmeklējumi tiks organizēti darba dienās **pēc iepriekšēja pieraksta**.

**Pieteikties apmeklējumam var darba dienās plkst. 9.00–17.00 vismaz 1 dienu iepriekš pa tālr. 20431042**.

Apmeklējumam var pieteikties **viens apmeklētājs**, apmeklējuma laiks – **līdz 15 minūtēm**.

Lai ierobežotu aprūpējamo personu inficēšanos ar Covid-19 un mazinātu infekcijas tālāku izplatīšanos, aicinām apmeklētājus stingri ievērot epidemioloģiskās drošības pasākumus (**divu metru distance, maskas, roku dezinfekcija**).

**Ja parādās Covid-19 raksturīgie klīniskie simptomi** (paaugstināta temperatūra, klepus, rīkles iekaisums, elpas trūkums u. c.) **vai ir bijis kontakts ar Covid-19 infekcijas slimnieku vai cilvēku, kurš atrodas mājas karantīnā**, lūdzam **nekavējoties atcelt apmeklējumu**.